Min hulp vir SA'ner in Thaise tronk | Maroela Media
Min hulp vir SA'ner in Thaise tronk
Ashley Oosthuizen (22) is in 2020 in Thailand in hegtenis geneem en van internasionale dwelmhandel aangekla. (Foto: Facebook / Ashley Oosthuizen)
Die geliefdes van Ashley Oosthuizen (22), 'n Suid-Afrikaner wat al bykans twee jaar lank in 'n Thaise tronk aangehou word, doen 'n beroep op die regering om dringend aandag aan haar en haar saak te verleen.
Oosthuizen se gesin vrees ook dat hulle nou selde met haar in kontak sal mag tree nadat sy onlangs na 'n nuwe gevangenis geskuif is. Haar ouers het glo in Desember verlede jaar laas met haar gepraat.
Die restaurant het ten tyde van die voorval aan haar destydse kêrel, wat as Triss Nepps (Tristan Nettles) op sosiale media bekend staan, behoort.
Oosthuizen is op die plek in hegtenis geneem, skuldig bevind op aanklag van internasionale dwelmhandel en die doodstraf opgelê. Haar vonnis is op 8 Oktober na lewenslange tronkstraf verander.
Sy en haar geliefdes beweer egter sy is onskuldig en het geensins kennis gedra van die inhoud van die pakkie wat glo uit die Verenigde Koninkryk gestuur is nie.
Nepps het sedertdien op verskeie platforms en ook aan dié regsverteenwoordiger erken dat hy vir die misdaad verantwoordelik is. 'n Lasbrief vir sy inhegtenisneming is in Thailand uitgereik, hoewel hy glo reeds landuit gevlug het.
Nepps is na bewering 'n gewoontemisdadiger met 'n lang kriminele rekord. Oosthuizen het geen vorige oortredings nie en het kort nadat sy haar matriekloopbaan aan Hoërskool Outeniqua voltooi het, na Thailand gereis. Sy wou glo in dié land werk om geld vir verdere studie te spaar en eindelik 'n beter lewe vir haarself te verseker. Oosthuizen het aanvanklik saam met haar hoërskoolliefde na Thailand gereis, maar nadat die verhouding verbrokkel het met Nepps in 'n verhouding getree.
Verskeie pleidooie is oor die afgelope paar maande vir haar vrylating op sosiale media gedeel.
Oosthuizen se pa, André, sê hulle kry egter geen ondersteuning van die Suid-Afrikaanse regering en -ambassade in Thailand nie, en dat geen regeringsverteenwoordiger Oosthuizen al besoek of gekontak het nie.
Maroela Media wag nog vir die regering se terugvoer ná navrae.
Die departement van internasionale betrekking en samewerking (Dirco) het gesê hulle is bewus van Oosthuizen se inhegtenisneming in Thailand en dat die departement en ambassade "standaard bystand" aan die familie verleen.
Ashley Oosthuizen In die nuus
Gebrande skuur by lugmagbasis nou skougrond
Hondjies vermis nadat huis afbrand
So wat is die rede dat Suid-Afrika ambassades in ander lande het, as dit nie is om die regte van sy burgers te beskerm en hulp te verleen nie ? Ek hoop Ashley word binnekort geholpe. Van ń mede oud-kwagga.
Die thaise polisie is net so pateties soos ons polisie.
Vergeet maar hulp van hierdie "regering". Jy is te bleek. Maar was jy nou 'n kader se dogter, was jy al by die huis.
Ek weet darem nie, klink darem vir my te dik vir 'n daalder dat hulle haar sommer sal skuldig bevind en die doodstraf ople. Was die polisie daar toe die pakkie oorhandig is of het sy ietsie met die pakkie aangevang………?